த குயட் ஃபேமிலி

த குயட் ஃபேமிலி (The Quiet Family) என்ற கொரிய மொழி  நகைச்சுவைத் திரைப்படம், 1998ஆம் ஆண்டு வெளியிடப் பட்டது. கிம் ஜி-வூன் இயக்கிய இப்படம், ஒரு மலைப்பகுதியில் தங்கும் விடுதி நடத்தும் ஒரு குடும்பத்தைப் பற்றியது ஆகும். இப்படம் திகில் மற்றும் நகைச்சுவையைச் சரியாகக் கலந்து சொல்லியிருக்கும். 2014-இல் தமிழில் வெளியான யாமிருக்க பயமே திரைப்படம் இந்தப் படத்தின் தழுவலாகும். மனித இயல்பின் இருண்ட பக்கங்களை, நகைச்சுவையுடன் அணுகிய விதம் உலகளவில் இப்படத்தைப் பாராட்டுக்குள்ளாக்கியது.

 படக்கரு 
ஒரு நடுத்தர வர்க்கக் குடும்பம் நகரத்தை விட்டு வெளியேறி, மலைப்பகுதியில், ஒரு விடுதியைத் தொடங்குகிறது. ஆனால், அங்கு தங்கும் முதல் விருந்தினர் தற்கொலை செய்து கொள்கிறார். காவல்துறைக்குத் தெரிந்தால் விடுதியின் பெயர் கெட்டுவிடும் என்று பயந்து, குடும்பத்தினர் உடலை மறைக்கின்றனர். அடுத்தடுத்து வரும் விருந்தினர்களும் விசித்திரமான முறையில் இறக்க, அவற்றை மறைக்க முயலும்போது குடும்பம் சிக்கலில் மாட்டுகிறது.

 மேற்கோள்கள் 

பகுப்பு:1998 திரைப்படங்கள்
பகுப்பு:கொரியத் திரைப்படங்கள்